text: Equinor: Ómetaliga stór avbjóðing at røkka veðurlagsmálunum
text: #000001
text: Til tess at røkka 1,5 stig málinum metir norska orkufelagið, at nýtslan av fossilum brennievnum má steðga heilt, ella má fangan og goymsla av CO2 setast ístaðin innan 2050. Felagið metir, at tað gongur alt ov seint við grøna orkuskiftinum, um málini skulu røkkast.
text: #000002
text: At røkka málunum í Parísavtaluni er ein óvanliga stór avbjóðing og fer at krevja, at bæði myndugleikar, ídnaðurin, íleggjarar og brúkarar halda fram við at samarbeiða og plikta seg til at vera partur av gongdini, sigur Anders Opedal, sum er samtaksstjóri í Equinor. Hann sigur hetta í sambandi við, at Equinor júst hevur latið gera eina spildurnýggja frágreiðing um orkuútlitini í heiminum.
text: #000003
text: Orsakað av óvissu, sum m.a. stavar frá krígnum í Ukraina, arbeiðir Equinor við tveimum tíðar-scenarium, tó uttan at hesi skulu sklijast sum forsøgnir. Øðrumegin verður tosað um “Múrar”, (Walls), sum merkir eini gongd, ið fylgir dagins broytanartilgongd, men endar við ikki at røkka 1,5 stig málinum. Hitt er “Brúgvar”, “Bridges”, sum vísir, hvørjar ógvusligar broytingar skulu til fyri at røkka veðurlagsmálinum.
text: #000004
text: Í frágreiðingini verður tí tosað um eina seina men stigvísa broyting, sum eyðkennir orkuskiftið vit kenna í dag og síðani eina øking, sum er neyðug fyri at røkka veruligum broytingum, ið eru neyðugar fyri at flyta heimin á eina veruliga burðadygga leið.
text: #000005
text: Anders Opedal, samtaksstjóri í Equinor.
text: #000006
text: Í tí partinum, har málið verður rokkið, sær Equinor fyri sær, at eftirspurningurin eftir olju og gassi røkkur evstamarkinum longu í 2025, og fer eftir tað at minka skjótt. Um vit fylgja hinum partinum í frágreiðingini, har verandi gongd heldur fram, uttan at málið verður rokkið, væntar Equinor, at eftirspurningurin kemur í hæddina í 2026. Hareftir fer hann at minka. Í hesum partinum kemur eftirspurningurin eftir gassi ikki í hæddina fyri enn í 2041 og fer at verða 10% hægri enn dagsins støði í 2050. Broytingin gongur ikki nóg skjótt verður sagt.
text: #000007
text: Áðrenn 2050 fer øll írestandi nýtslan av fossilum brennievnum antin at minka nógv ella heilt - ella fangan og goymsla av CO2 fer at koma ístaðin. Um somu tíð verður roknað við, at eftirspurningurin eftir gassi fer at minka við einum fjórðingi við dagsins støði í 2050.
text: #000008
text: Hetta sera framsøkna málið vísir, hvussu risastórar avbjóðingar heimurin fer at hava. Tøkniliga ber til at røkka hesum, men um tað eisini letur seg gera í veruleikanum og fíggjarliga og er sølubart fyri veljararnar, tá allar avleiðingar og ábendingar eru greiðar, má so vera upp til almenna kjakið at avgera skriva greinararnir hjá Equinor m.a.
text: #000009
text: Frágreiðingin kann lesast á heimasíðuni hjá Equinor: 
text: #000010
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000011
text: Helvtin av orkuni frá vindmyllulundum fer til spillis
text: #000015
text: Regin Mittún nýggjur fíggjarstjóri hjá Magn
text: #000016
text: Oljuprísur uppá 100 dollarar í eygsjón
text: #000017
text: Russland sendir oljutangaskip norður um Sibiria
text: #000018
text: Byggja heimsins størstu vindmylnuhøll í Esbjerg
text: #000019
text: Bera ótta fyri nýggjum grønum brennievnum
text: #000020
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000024
text: Fyristing tel. 20 80 80 [email protected]
text: #000025